بلاروس پرزیدنتی آلکساندر لوکاشنکو بیان ائدیب کی، چین ایله دونیانین ایندیکی و گله‌جک نیظامی ایله باغلی عینی فیکیرلری بؤلوشورلر.
بلاروسون BelTA خبر آژآنسی‌نین معلوماتینا گؤره، لوکاشنکو پایتاخت مینسکه سفر ائدن چین-ین ساوونما ناظیری لی شانگفو ایله گؤروشوب.
لوکاشنکو گؤروشده "بلاروس و چین ایکینجی دونیا محاربه‌سیندن سونرا معین ائدیلمیش چوخ قطب‌لو دونیا، اراضی بوتؤو‌لوگو و سرحدلرین بیرلیگی‌نین طرفداری‌دیر. اونلار اؤلکه‌لرین ایچ ایشلرینه قاریشماماق پرینسیپینه صادق قالیر" دئییب.
لوکاشنکو بیلدیریب کی، چین-ین ایچ و خاریجی سیاستی تامامیله عدالت‌لی‌دیر و موباحیثه لرین و موناقیشه‌لرین باریش یولو ایله حلینه یؤنلیب.
لوکانشنکو دونیانین غیری-ثابت بیر دؤوردن کئچدیگینی، بونون هم بلاروسون، هم ده چین-ین گوناهی اولمادیغینی، بو شرط‌لرده روسیا و چین-ین دوست‌لوغونا آرخالاندیق‌لارینی ایفاده ائده‌رک، بلاروس و چین آراسینداکی حربی امکداشلیغین اوچونجو اؤلکه‌لری هدفه آلمادیغینی وورغولاییب.
چین-ین ساوونما ناظیری لی شانگفو بلاروس لیدئری‌نین مارس آییندا پکنه سفری زامانی چین-ین دؤولت باشچی‌سی شی جین پینگ ایله حربی امکداشلیغین، او جمله‌دن ساوونما صنایعسی‌نین اینکیشافی ایله باغلی راضیلیغا گلدیگینی خاطیرلادیب، سفری‌نین بو یوکسک سویه‌لی راضیلاشمانی پراکتیکادا تطبیق ائتمک مقصدی داشیدیغینی قئید ائدیب.
